|  |
| --- |
| **ԱՐԹԻԿ ՀԱՄԱՅՆՔԻ ՂԵԿԱՎԱՐ ՄԽԻԹԱՐ ՎԱՐԱԳՅԱՆԻ ՈՒՂԵՐՁԸ ՀԱՅԱՍՏԱՆԻ ԱՌԱՋԻՆ ՀԱՆՐԱՊԵՏՈՒԹՅԱՆ ՕՐՎԱ ԱՌԹԻՎ:** |
| Սիրելի՛ հայրենակիցներ. Շնորհավորում եմ բոլորիս Հանրապետության տոնի` Հայաստանի Առաջին Հանրապետության հռչակման 101-րդ տարեդարձի կապակցությամբ Հայ ժողովուրդն անցել է բարդ ու դժվարին հազարամյակներ ձգվող ճանապարհ՝ կերտելով իր ազատ, անկախ պետականությունը, դիմակայել է բազում փորձությունների, ունեցել անդառնալի կորուստներ, կրել անասելի զրկանքներ: Դժվարին ու բարդություններով լի, ինն հարյուրամյակ առանց պետականության ձգվող ճանապարհը մեր ժողովուրդը պատվով է անցել՝ կենդանի պահելով իր հավատը, լեզուն ու մշակույթը, ազգային արժանապատվությունն ու ավանդույթները և, որ ամենակարեւորն է, անկախ պետականությունը վերականգնելու դարավոր երազանքը: Այդ երազանքն իրականություն դարձավ 1918 թվականին` Հայաստանի Առաջին Հանրապետության կազմավորմամբ, երբ հայը կրկին վստահեց սեփական ուժերին և տեր կանգնեց իր հողին ու ջրին: Հայը հավատացել է իր պայքարի հաղթանակին, հավատացել է երազանքների հաղթանակին, որ փայփայել է դարեր շարունակ և իրականություն դարձրեց այդ օրերի հաղթանակներով: Մեր հերոս նախնիներն այն ժամանակ արդեն ճանապարհ էին բացում մեր հետագա հաղթանակների համար: Եվ հենց Առաջին Հանրապետությունն է, որ հայկական պետական մտածողության, հայապահպանության և ազգի ամրապնդման սկիզբ դրեց: Մայիսի 28-ը փոխեց մեր բոլորի ճակատագիրը` տալով հնարավորություն մեծանալ սեփական երկրում, կերտել սեփական պետություն… Կրկին շնորհավորելով այս գեղեցիկ տոնի առթիվ` մաղթում եմ բոլորիս հարատև խաղաղություն, ստեղծարար աշխատանք և ամուր հավատ մեր պետության այսօրվա և վաղվա օրվա նկատմամբ: |